Etholiad cyffredinol y Deyrnas Unedig, 1959

Cynhaliwyd Etholiad Cyffredinol y Deyrnas Unedig, 1959 ar 8 Hydref 1959. Enillwyd yr etholiad gan y Ceidwadwyr gyda Harold Macmillan yn parhau i fod yn Brif Weinidog. Slogan gofiadwy a ddefnyddiwyd ganddo yn ystod yr ymgyrchu oedd "you have never had it so good". Ar ôl yr etholiad roedd gan y Ceidwadwyr 365 aelod seneddol, y Blaid Lafur 258 a'r Rhyddfrydwyr 6 yn unig. Enillodd Macmillan er gwaethaf yr adwaith yn erbyn argyfwng Suez (1956) a phroblemau economaidd yn y DU. Yn ogystal roedd ei blaid wedi cynyddu ei mwyafrif am y trydydd dro yn olynol, camp unigryw yn hanes gwleidyddiaeth Prydain.

 Yng Nghymru 
Ymladdwyd ugain sedd gan Blaid Cymru yn yr etholiad hwn a chael pedair mil pleidlais y sedd ar gyfartaledd, cyfanswm o 78,000 (10.3% o'r cyfanswm) ar draws Cymru.

Penfro
Yn yr etholiad hwn y safodd Waldo Williams dros Blaid Cymru yn etholaeth Penfro, y tro cyntaf i Blaid Cymru ymladd y sedd honno. Desmond Donnelly oedd yr A.S. ers 1951 ac ef enillodd yn yr etholiad hwn.

Meirionnydd
Roedd y cenedlaetholwyr yn disgwyl i Gwynfor Evans ennill sedd Meirionnydd i Blaid Cymru ond mawr fu ei siom a dyma'r tro olaf i Gwynfor Evans ymladd y sedd. Safodd yn etholaeth Caerfyrddin yn yr etholiadau i ddilyn. Cadwodd T. W. Jones y sedd i Lafur. Daeth y Rhyddfrydwyr yn ail yn agos iawn i Lafur. Trydydd oedd Gwynfor Evans.

Etholiad cyffredinol y Deyrnas Unedig, 1959PlaidSeddiEtholiadau% <center> Plaid Geidwadol <center> 365 <center> 13,750,875 <center> 49.9 <center> Plaid Lafur <center> 258 <center> 12,216,172 <center> 43.8 <center> Plaid Ryddfrydol <center> 6 <center> 1,640,760 <center> 5.9 <center> Plaid Cymru <center> 0 <center> 77,571 <center> 0.3 <center> Sinn Féin <center> 0 <center> 30,896 <center> 0.2 <center> Plaid Comiwnyddiaeth Prydain Fawr <center> 0 <center> 30,896 <center> 0.1 <center> Plaid Genedlaethol yr Alban <center> 0 <center> 21,738 <center> 0.1 <center> Llafur Annibynnol Gogledd Iwerddon <center> 0 <center> 20,062 <center> 0.1 <center> Ceidwadol Annibynnol <center> 1 <center> 14,118 <center> 0.1

1959
Categori:1959